ગાંધીનગર- ગુજરાત શિક્ષણ બોર્ડ દ્વારા લેવાતી બોર્ડ પરીક્ષાઓની ફીમાં દસ ટકાનો વધારો કરાયો છે. બોર્ડ દ્વારા જુદીજુદી 18 પરીક્ષાઓ લેવામાં આવે છે. દસ ટકા પરીક્ષા ફી વધારો થતાં બોર્ડને અંદાજે વાર્ષિક 20 કરોડ રુપિયાથી વધુની કમાણી થશે. પરીક્ષા ફીમાં 10 રુપિયાથી લઇ 65 રુપિયા સુધીનો વધારો આ સાથે થઇ ગયો છે. બોર્ડે જણાવ્યું કે દર વર્ષે નિયમ મુજબ કરાતા ફી વધારાની જેમ જ આ ફી વધારો કરવામાં આવ્યો છે. બોર્ડે ફી વધારાની બચાવ પણ કર્યો કે ગયા વરસે પરીક્ષા ફીમાં વધારો કરવામાં આવ્યો ન હતો.